CELEX: 62013CN0209
Language: el
Date: 2013-04-18 00:00:00
Title: Υπόθεση C-209/13: Προσφυγή της 18ης Απριλίου 2013 — Ηνωμένο Βασίλειο της Μεγάλης Βρετανίας και της Βορείου Ιρλανδία κατά Συμβουλίου της Ευρωπαϊκής Ένωσης

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/22
            
         Προσφυγή της 18ης Απριλίου 2013 — Ηνωμένο Βασίλειο της Μεγάλης Βρετανίας και της Βορείου Ιρλανδία κατά Συμβουλίου της Ευρωπαϊκής Ένωσης
   (Υπόθεση C-209/13)
   2013/C 171/44
   Γλώσσα διαδικασίας: η αγγλική
   
      Διάδικοι
   
   
      Προσφεύγον: Ηνωμένο Βασίλειο της Μεγάλης Βρετανίας και της Βορείου Ιρλανδία (εκπρόσωποι: E. Jenkinson, S. Behzadi-Spencer, καθώς και M. Hoskins QC, P. Baker QC, V. Wakefield, Barrister)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Το προσφεύγον ζητεί από το Δικαστήριο:
   
               —
            
            
               να ακυρώσει την απόφαση 2013/52/ΕΕ του Συμβουλίου (1) περί ενισχυμένης συνεργασίας στη φορολόγηση των χρηματοπιστωτικών συναλλαγών, και
            
         
               —
            
            
               να καταδικάσει το Συμβούλιο της στα δικαστικά έξοδα του Ηνωμένου Βασιλείου.
            
         
      Ισχυρισμοί και κύρια επιχειρήματα
   
   Με τον πρώτο λόγο ακυρώσεως προβάλλεται ότι η απόφαση 2013/52/ΕΕ του Συμβουλίου αντιβαίνει στο άρθρο 327 ΣΛΕΕ, καθότι επιτρέπει την καθιέρωση ενός φόρου επί των χρηματοπιστωτικών συναλλαγών (ΦΧΣ) με εξωεδαφικά αποτελέσματα, ο οποίος δεν λαμβάνει υπόψη τις αρμοδιότητες, τα δικαιώματα και τις υποχρεώσεις των μη συμμετεχόντων κρατών.
   Με τον δεύτερο λόγο ακυρώσεως προβάλλεται ότι η απόφαση 2013/52/ΕΕ του Συμβουλίου είναι παράνομη, καθότι επιτρέπει την καθιέρωση ΦΧΣ με εξωεδαφικά αποτελέσματα ο οποίος δεν δικαιολογείται βάσει του διεθνούς εθιμικού δικαίου.
   Με τον τρίτο λόγο ακυρώσεως προβάλλεται ότι η απόφαση 2013/52/ΕΕ του Συμβουλίου αντιβαίνει στο άρθρο 332 ΣΛΕΕ, καθότι επιτρέπει ενισχυμένη συνεργασία για έναν ΦΧΣ η εφαρμογή του οποίου θα συνεπάγεται αναπόφευκτα έξοδα εις βάρος των μη συμμετεχόντων κρατών.
   
      (1)  ΕΕ L 22, σ. 11